दोस्तों, यूँ तो ज़िन्दगी जीने के कई तरीके होते है, पर वो अलग ही होते है, जो ज़िंदगी को शिद्दत से जीते है. वो आनंद मूवी का एक डायलॉग है न की "ज़िंदगी बड़ी होनी चाहिए लम्बी नहीं", एक दम सच्ची बात है. कुछ लोग इस दुनिया में आते है जो अल्प आयु होते हैं, लेकिन सदियों तक दुनिया उन्हें याद रखती है. स्वामी विवेकानंद और मुंशी प्रेमचंद इसके बेमिसाल EXAMPLES हैं. कुछ लोग ज़िंदगी को कोस कोस के काटते है. आप जब भी ऐसे लोगो से मिलोगे तो वो 50 समस्या अपनी लाइफ की आपको गिना देंगे। इसके विपरीत कुछ लोग ऐसे भी होते हैं जिनसे मिलकर ही आप में एक नयी ऊर्जा का संचार हो जाता है. टेंशन हर किसी की लाइफ में है दोस्तों और ये सदा आपके साथ रहेंगी, पर आपको इन्हे कैसे हैंडल करना है, ये आपके विवेक और समझ पर निर्भर करता है. लाइफ को लेकर आपकी सोच कैसी है, यही तय करती है की आपका जीवन कैसा होगा।